Career โดนใจ Wikia

﻿**C a r e e r - D o n j a i - W i k i**

สารานุกรมแห่งการเรียนรู้ที่ทุกคนช่วยสร้างได้

เพื่อค้นหาการเรียนที่ใช่ในมหาวิทยาลัย และอาชีพที่เหมาะกับคุณ

A Comprehensive Encyclopedia on Career Path that  ANYBODY can edit!
✿ Since April, 2016 ✿

## รู้หรือไม่?

ว่ากันว่าการให้และการเรียนรู้ สามารถเกิดขึ้นได้อย่างไม่มีที่สิ้นสุด ถ้าคุณเป็นคนหนึ่งที่พบว่าปัจจุบันมีน้องๆ อีกหลายคน
* ยังค้นหาตัวเองไม่เจอ หรือไม่ทราบว่ามีทางเลือกในการเรียนหรือประกอบอาชีพอะไรบ้าง
* มีอาชีพอีกมากมายที่น้องๆ น่าจะทำได้ดี แต่ไม่รู้จัก
* มีความถนัดในบางทักษะ แต่ไม่ได้รับการสนับสนุนให้เรียน เนื่องจากผู้ปกครองไม่มีความเข้าใจในอาชีพสมัยใหม่ที่เปิดกว้างมาก
* ไม่เข้าใจว่าการเรียนบางวิชาในมหาวิทยาลัย มีความสำคัญต่องานบางประเภทอย่างมาก ทำให้ไม่ตั้งใจเรียน
* ขาดความเข้าใจที่จะพัฒนาทักษะเพื่อก้าวสู่ความเป็นเลิศในสายงานอาชีพ

## เกี่ยวกับ "Career โดนใจ" สารานุกรมสไตล์พี่สอนน้องที่คุณก็ช่วยสร้างได้

*หมายเหตุ* *สารานุกรมออนไลน์นี้กำลังอยู่ระหว่างก่อสร้าง วางโครงรูปแบบ และระเบียบในการเขียนเบื้องต้น เนื้อหาจึงยังไม่สมบูรณ์*

สารานุกรมออนไลน์ **Career Donjai** มีจุดประสงค์เพื่อช่วยเหลือให้ข้อมูลน้องๆ ประสบความสำเร็จในเส้นทางอาชีพที่ตนถนัดและรัก โดยสามารถเริ่มต้นจากการได้เรียนมหาวิทยาลัยในคณะที่เหมาะสมกับตัวเอง และ/หรือวางแผนและมองเห็นภาพอนาคตการทำงานที่ตนรัก และพัฒนาทักษะได้อย่างมีเป้าหมาย ตรงประเด็น

### ใครเป็นคนให้ข้อมูล

เนื้อหาในสารานุกรมออนไลน์ฉบับนี้ถูกเขียนขึ้นจากอาสาสมัครในทุกสาขาอาชีพ ทุกคนสามารถช่วยกันสร้างสารานุกรมฉบับนี้ให้สมบูรณ์แบบได้! ถ้าคุณเป็นคนหนึ่งที่อยากจะแนะนำน้องๆ เกี่ยวกับการเรียนในคณะที่คุณศึกษาอยู่ หรือให้ขัอมูลเกี่ยวกับอาชีพการทำงานที่คุณชำนาญ คุณสามารถเริ่มได้เลยที่นี่

### ความถูกต้องของข้อมูล

เนื่องจากธรรมชาติของเนื้อหาเกี่ยวกับการเรียนและอาชีพมีการเปลี่ยนแปลงตลอดเวลา ข้อมูลในสารานุกรมนี้จึงไม่สามารถการันตีได้ว่าจะถูกต้องหรือทันสมัยที่สุด อย่างไรก็ดีเพื่อให้ข้อมูลมีความทันสมัย ระบบสารานุกรมนี้จึงเปิดกว้างให้ผู้รู้และมืออาชีพในทุกๆ ด้านเข้ามาเขียนหรือพูดคุยเพื่อขัดเกลาเนื้อหาเพื่อแนะนำน้องๆ ในสิ่งที่ตนถนัดได้อย่างเสรี

### เกี่ยวกับ Wikia.com

ผู้ก่อตั้งและพี่ๆ นักเขียนที่ให้ข้อมูลน้องๆ ทุกคนจะไม่มีรายได้ใดๆ จากเว็บไซต์นี้ บทความและข้อมูลทั้งหมดเกิดจากอาสาสมัคร 100% และไม่คิดค่าใช้จ่ายใดๆ กับผู้อ่าน ด้วยแนวคิดที่อยากจะช่วยให้น้องๆ ซึ่งเป็นอนาคตของประเทศชาติได้มีโอกาสเลือกการเรียนและทำงานในสิ่งที่รักและถนัด ซึ่งจะเป็นประโยชน์ต่อประเทศโดยรวมในระยะยาว ไม่ว่าจะเป็นมิติทางเศรษฐกิจหรือมิติทางสังคม

เว็บไซต์สารานุกรมนี้อยู่ในความดูแลของบริษัท Wikia Inc. ซึ่งเป็นบริษัทที่ตั้งอยู่ในประเทศสหรัฐอเมริกา และเป็นผู้สนับสนุนค่าใช้จ่ายทั้งหมดในระบบต่างๆ (โดยไมได้เรียกเก็บเงินจากทีมงานผู้สร้างสารานุกรม) อาทิเช่น ค่าใช้จ่ายในการพัฒนาระบบสารานุกรม ค่าใช้จ่ายในการดูแลระบบคอมพิวเตอร์และอินเตอร์เน็ทด้วยแบนวิทสูงเพื่อให้ทุกคนสามารถเข้าถึงได้โดยสะดวก ค่าใช้จ่ายในการสำรองข้อมูล ค่าใช้จ่ายในการจ้างผู้เชี่ยวชาญเพื่อแก้ปัญหาหรือสอนการใช้งานอุปกรณ์ต่างๆ ในเว็บไซต์ Wikia.com นี้

Wikia.com เป็นที่อยู่ของสารานุกรมด้านต่างๆ ในทุกภาษาทั่วโลกที่ใหญ่ที่สุดในโลก และมีทีมงานชุดเดียวกับ Wikipedia.org ซึ่งเป็นระบบสารานุกรมออนไลน์ที่ใหญ่ที่สุดในโลก สารานุกรมในระบบ Wikia จึงมีประสิทธิภาพและเสถียรภาพสูง ทางบริษัท Wikia Inc. จะมีรายได้ผ่านจากโฆษณาของ Google (ซึ่งในหน้าหลักนี้จะปรากฎอยู่ทางด้านขวามือ) เพื่อนำมาจัดการค่าใช้จ่ายต่างๆ ดั่งที่ได้กล่าวข้างต้น จึงไม่มีความจำเป็นต้องคิดค่าใช้จ่ายใดๆ กับผู้อ่านรวมทั้งผู้สร้างและผู้เขียน

### ลิขสิทธิ์

เนื้อหารวมทั้งรูปภาพทั้งหมดในสารานุกรมฉบับนี้อยู่ภายใต้เงื่อนไข CC-BY-SA ซึ่งก็คือทุกคนสามารถนำไปใช้ได้และดัดแปลงอย่างเสรี เพียงแต่ต้องมีการอ้างอิงกลับมายังแหล่งที่มา และ้ในกรณีที่มีการดัดแปลงเนื้อหาก็ยังต้องคงสภาพเงื่อนไข CC-BY-SA ไว้เพื่อให้ผู้อื่นนำไปใช้ต่อได้อย่างเสรี ดูรายละเอียดได้ที่ http://www.wikia.com/Licensing